**1. Základné znaky štátu**

* **Štátna moc**
* **Štátna suverenita**
* **Štátne územie**
* **Štátne občianstvo**

- sekundárne – štátne symboly

- štát = vysoko rozvinutá organizačná forma ľudského spolužitia na určitom území, ktorá ma svoje charakteristické znaky.

- právna organizácia obyvateľstva slúžiaca na výkon štátnej moci

**2. Štátna moc**

- jeden z charakteristických znakov štátu

- forma verejnej moci, ktorá určuje správanie obyvateľstva pomocou všeobecne záväzných noriem

Znaky:

* **Suverenita** – nezávislosť štátnej moci od akejkoľvek inej moci vo vnútri štátu a navonok
* **Legitimita** – uznanie obyvateľstva, že činy a rozhodnutia štátu sú oprávnené
* **Legalita** – štátna moc sa opiera o výsledky slobodných demokratických volieb
* **Zákonnosť** – rešpektuje a dodržiava ústavu a zákony
* **Efektivita** – dokáže presadzovať svoje záujmy nenásilím

**3. Suverenita štátu, národa a ľudu**

* **Suverenita štátu** – nezávislosť štátu (štátnej moci) od akejkoľvek inej moci vo vnútri štátu i navonok

- vonkajšia, vnútorná

* **Suverenita ľudu** – všetka moc v štáte pochádza od ľudu, ktorý ju odovzdáva svojim zástupcom prostredníctvom slobodných demokratických volieb
* **Suverenita národa** – právo národa na sebaurčenie, vlastnú štátnosť, štát

**4. Forma štátu, pojem, komponenty, charakteristika**

Forma štátu = organizácia obsahu činnosti štátu, teda spôsob organizácie obsahu, spôsob organizácie štátnej moci a režim jej fungovania

- komponenty:

* **Forma vlády**

- štruktúra najvyšších orgánov štátu, spôsob ich kreácie a vzájomné vzťahy medzi nimi

- odzrkadľuje možnosti účasti občanov na kreácii štátnej moci, na jej realizácii

- horizontálna deľba moci

- republika, monarchia

* **Štátne zriadenie**

- územno-organizačná štruktúra štátu

- vertikálna štruktúra štátu

- systém vzťahov, ktoré určujú vnútornú štruktúru štátu, organizáciu jeho územia, komplex vzťahov medzi štátom ako celkom a jeho súčasťami a vzťahy späté s právom národa na sebaurčenie

- federácia, konfederácia a pod.

* **Štátny režim**

- mechanizmus fungovania štátnej moci, najmä vzhľadom na možnosti jednotlivcov a občanov zúčastňovať sa na jeho výkone

* **Politický režim**

**5. Horizontálna štruktúra štátu – monarchia, charakteristika, členenie**

Znaky:

* Monarcha má suverénne, privilegované postavenie, stojí nad ostatnými občanmi
* Stojí na čele ako hlava štátu
* Úrad nadobúda dedične na rodovom princípe
* Nezodpovednosť za výkon funkcie
* Je nositeľom suverenity

Delenie

1. Podľa participácie ľudu na výkone štátnej moci:

* **Absolutistická** – monarcha má úplne suverénne postavenie, v jeho rukách sa sústreďuje zákonodarná, výkonná a súdna moc. Ľud neparticipuje na výkone štátnej moci, štátne orgány sú podriadené panovníkovi
* **Stavovská** – obmedzenie moci panovníka privilegovanými vrstvami spoločnosti – stavmi – meštianstvom, šľachtou a duchovenstvom. Typické pre stredovek
* **Konštitučná** – parlamentná – obmedzenie uskutočňovania zákonodarnej a výkonnej moci panovníka ústavou, moc štátu horizontálne rozdelená medzi viaceré subjekty, zákonodarná moc rozdelená medzi panovníka a parlament

- uznávaný princíp suverenity ľudu, základné práva a slobody

1. Podľa osobnosti monarchu

* **Teokratická** – panovník predstavuje zástupcu boha na zemi
* **Patriarchálna** – panovník predstavuje otca rodiny
* **Patrimoniálna** – panovník je vlastník štátu ktorý získal dedičstvom
* **Zmluvná** – postavenie panovníka sa zakladá na zmluve medzi ním a poddanými

**6. Horizontálna štruktúra štátu – republika, charakteristika, členenie**

- prevládajúca demokratická forma vlády

- na čele štátu prezident alebo kolegiátna hlava štátu

Znaky:

* Voliteľnosť hlavy štátu (občanmi, parlamentom)
* Časovo ohraničené funkčné obdobie hlavy štátu
* Horizontálna deľba moci
* Mechanizmus vyvažovania jednotlivých mocí
* Ústavnosť
* Rovnosť občanov

- delí sa na parlamentnú a prezidentskú

- osobitným modelom je tzv. systém vlády parlamentu (direktoriálny systém vlády) – parlament má prioritné postavenie, v jeho rukách sa koncentruje moc, vláda je akoby výborom parlamentu, ktorej zveruje určité kompetencie. Hlava štátu je volená parlamentom a je mu zodpovedná, jej hlavnou úlohou je reprezentácia štátu navonok.

**7. Prezidentská forma vlády**

- USA

- charakteristická horizontálna deľba moci doplnená systémom bŕzd a protiváh, ktoré majú garantovať ich rovnocenné a suverénne postavenie

**Systém bŕzd a protiváh**

Prezident má právo blokovať Kongres prostredníctvom svojho práva veta. Toto veto je suspenzívne, čiže odkladá schválenie zákona, neruší ho. Na jeho schválenie je však po uplatnení veta potrebný vyšší počet hlasov (minimálne dvojtretinová väčšina všetkých poslancov v oboch častiach Kongresu – v senáte aj v snemovni reprezentantov). Voči súdom spočíva blokovanie menovaním sudcov do funkcie.

Kongres zasa smie podať na Najvyšší súd ústavnú žalobu na prezidenta (tzv. [impeachment](http://sk.wikipedia.org/w/index.php?title=Impeachment&action=edit&redlink=1)), ktorá by mohla viesť k odvolaniu prezidenta USA z úradu. Prostredníctvom senátu smie Kongres odmietnuť udelenie súhlasu na vymenovanie do funkcie alebo aj ratifikovanie medzinárodnej zmluvy, ktorú už prezident podpísal. Taktiež smie môže prezidenta brzdiť tým, že vláde neschváli navrhnutý rozpočet. Federálne súdy smie Kongres brzdiť tým, že zmení počet a jurisdikciu nižších súdov. Prostredníctvom impeachmentu dokáže tiež pozbaviť sudcu svojej funkcie.

Súdy dokážu brzdiť prezidenta tým, že vyhlásia jeho postup za protiústavný. Rovnako tak smú blokovať rozhodnutia Kongresu, ak vyhlásia ním prijatý zákon za protiústavný.

* Striktné oddelenie zákonodarnej moci od výkonnej, osobitné miesto patrí súdnej moci
* Voľba hlavy štátu, ktorú volia občania v priamych alebo nepriamych všeobecných voľbách
* Prezident je hlavou štátu a súčasne mu patrí výkonná moc (je na jej čele), je od parlamentu nezávislý, svoju legitimitu odvodzuje od volieb
* Vláda v podobe kolegiátneho orgánu neexistuje
* Kabinet – skladá sa zo štátnych tajomníkov a je iba poradným a výkonným orgánom prezidenta
* Významnú funkciu má súdna moc, osobitné miesto patrí najvyššiemu súdu USA

**8. Parlamentná forma vlády**

- horizontálna deľba moci spojená so vzájomnou kooperáciou orgánov, do istej miery sa moc koncentruje v rukách parlamentu

- začiatky v Anglicku, Francúzsku

- o parlamente ako o rozhodujúcom zákonodarnom orgáne môžeme hovoriť od vyhlásenia

Bill of Rights - 1689

* Parlament ako zákonodarný orgán dominuje nad ostatnými zložkami moci
* Dualistická štruktúra výkonnej moci
* Racionálna deľba kompetencií medzi zákonodarnou a výkonnou mocou
* Prostriedky vzájomného pôsobenia medzi oboma formami moci
* Vláda je politický zodpovedná parlamentu, na výkon ústavným funkcií potrebuje dôveru parlamentu
* Vláda odvodzuje svoju legitimitu od parlamentných volieb a parlament má priamy vplyv na zloženie vlády
* Hlava štátu nie je zodpovedná parlamentu, plní skôr reprezentačnú funkciu
* Nositeľom výkonnej moci je vláda

**9. Modifikované formy vlády**

**1. Kancelársky systém**

- Nemecko, Rakúsko

- podobné ako parlamentná forma vlády

* Posilnené postavenie kancelára
* Zákonodarný orgán SRN – spolkový snem – volený na č roky
* Neplatí tu anglický princíp suverenity parlamentu – spolkové zákony si vyžadujú súhlas spolkovej rady, tvorenej zo zástupcov krajinských vlád
* Prezident je volený na 5 rokov spolkovým zhromaždením, ktoré sa skladá zo Spolkového snemu a delegátov krajinských parlamentov
* Prezident vykonáva reprezentatívne funkcie, podpisuje zákony, uzatvára medzinárodné zmluvy, menuje a odvoláva členov vlády,..
* Rozhodnutia prezidenta si vyžadujú kontrasignáciu spolkového kancelára/príslušného ministra
* Spolkový kancelár je volený spolkovým snemom, na jeho návrh prezident menuje a odvoláva ministrov
* Zodpovednosť vlády parlamentu sa realizuje prostredníctvom spolkového kancelára – spolkový snem môže vysloviť nedôveru členovi vlády
* Ukončenie výkonu funkcie kancelára znamená ukončenie činnosti vlády
* Spolkový snem vysloví nedôveru kancelárovi tak, že zvolí nového kancelára a požiada hlavu štátu o odvolanie starého, to všetko do 48 hodín

**2. Semiprezidiálna republika – neoprezidentský systém**

- kombinácia prvkov prezidentskej a parlamentnej formy vlády

- princíp zodpovednosti vlády parlamentu

- hlava štátu môže buď odvolať vládu, alebo rozpustiť parlament

- vláda má vo vzťahu k parlamentu pomerne silné postavenie

- hlava štátu je neodvolateľná a nezodpovedá sa za výkon svojho úradu

**3. Parlamentný prezidencializmus**

- špecifická kombinácia prezidentského a parlamentného systému

- postavenie hlavy štátu ako v prezidentskej forme

- kontrolná funkcia parlamentu voči vláde je slabá

- hlava štátu môže odvolať vládu / rozpustiť parlament

**Prezidiálny parlamentarizmus, totalitný model formy vlády, socialistický model**

**10. Vertikálna štruktúra štátu – pojem, členenie štátov**

- štátne zriadenie, územno-organizačná štruktúra štátu

- systém vzťahov, ktoré určujú vnútornú štruktúru a organizáciu štátu, organizáciu jeho územia, komplex vzťahov medzi štátom a jeho súčasťami a vzťahy späté s realizáciou práva národa na sebaurčenie

Delenie:

* Jednotné (unitárne) štáty
* Zložené štáty
  + federácie
  + únie
    - Reálne únie
    - Moderné únie
* Nadštátne spojenia štátov
  + konfederácie
  + personálne únie
* Zoskupenia štátov

**11. Jednotný štát – charakteristika**

**Jednotný (unitárny) štát**

- štát tohto typu sa nedelí na časti, ktoré by mali povahu a práva štátnych útvarov s charakteristickými znakmi (suverenita, hlavné mesto, symboly), iba na časti, ktoré majú povahu a znaky administratívno-teritoriálnych jednotiek

- princíp subsidiarity – decentralizácia verejnej správy na orgány verejnej moci

Znaky:

* Nedeliteľná suverenita štátu smerom navonok i dovnútra
* Jednota územia, ktoré sa člení iba administratívno-teritoriálne
* Jednotná a hierarchicky usporiadaná sústava najvyšších štátnych orgánov
* Sústava miestnych štátnych orgánov
* Jeden jednotný právny poriadok, na vrchole ktorého stojí ústava
* Jeden systém štátnych symbolov
* Jedno štátne občianstvo

**12. Federácia – charakteristika, princípy výstavby**

**Federácia**

- spojenie dvoch alebo viacerých štátov do spoločného štátu, spravidla na základe zmluvy alebo dohody, ktoré môžu byť súčasťou spoločnej ústavy, môžu existovať mimo nej alebo môžu tvoriť základ pre jej vznik a obsah

- právnym základom federácie je vždy ústava

- spoločnému štátu postupujú subjekty federácie časť svojej suverenity, čím sa zakladá suverenita federácie

- suverenitu ktorú si subjekty ponechali vykonávajú vlastnými orgánmi, inak orgány federácie

- princíp rovnosti, princíp dobrovoľnosti vstupu a výstupu

- otvorená federácia – je do nej možné vstupovať i po jej vzniku, v opačnom prípade zatvorená

- USA – neuplatňuje sa právo výstupu

Znaky:

* Štátoprávne postavenie federácie a jej subjektov zakotvené v spoločnej ústave
* Federatívny štát je subjektom medzinárodného práva, nositeľom suverenity štátu
* Subjekt federácie má svoju suverenitu v rozsahu určenom spoločnou ústavou
* Dualizmus právneho poriadku vrátane ústavy, štátneho občianstva, štátnych orgánov atď.
* Princíp rovnoprávnosti subjektov federácie
* Kompetenčná kompetencia federácie (?)

**13. Konfederácia - Charakteristika**

**Konfederácia**

- označovaná ako prechodná forma buď k vytvoreniu unitárneho štátu alebo federácie

- právnym základom konfederácie je medzinárodná zmluva, ktorá si vyžaduje ratifikáciu budúcich členských štátov

- spojenie suverénnych štátov

- združenie štátov či spolok vytvorený na zmluvnom základe

- nemá úplnú sústavu najvyšších štátnych orgánov

- neexistuje štátne občianstvo konfederácie

- subjekty konfederácie majú neobmedzené právo výstupu (secesie)

**Aliancia**

- formou sa približuje ku konfederácii

- zakladá sa na medzinárodno-právnych vzťahoch

- jej najčastejším účelom je obrana

**Únia**

- voľne spojenie štátov prostredníctvom hlavy štátu alebo za presne špecifikovaným účelom

**Personálna únia**

- spojenie samostatných štátov prostredníctvom osoby panovníka

- okrem osoby panovníka neexistuje žiadna spoločná činnosť

**Reálna únia**

- spoločná hlava štátu – monarcha

- základ – medzinárodná zmluva

**14. Konštitucionalizmus**

- vznik ústavy moderného štátu – 16.-17. storočie – potreba regulácie vnútorného života štátu

- moderný štát = forma územnej organizácie štátu, pričom má rysy ako žiadna iná organizácia, ja produktom vývoja kapitalizmu a trhového hospodárstva, ústava ako základný dokument

Konštitucionalizmus:

* Snaha o obmedzenie absolutistickej moci panovníka
* Vláda ľudu prostredníctvom ústavy
* Princíp reprezentácie, deľba moci a ochrana menšín

Ústavy:

* **Institutio** – rozdelenie moci, spravidla zmluvne, nebola predstava zásadného riadenia štátu

- sústreďovali sa len na inštitucionálnu výstavbu z hľadiska deľby moci

- absentovala tu predstava o ústave, že to má byť dokument ktorý obsiahne všetky základné sféry života spoločnosti

* **Constitutio** – vznik ústavného štátu, riadenie právnym poriadkom

- bližšie popísané nástroje, vzťahy, zakotvené postavenie človeka, základné práva a slobody

- postihuje nielen život štátu a činnosť štátnych orgánov, ale postihuje aj život spoločnosti

- stáva sa základom právneho poriadku, ktorý je základným riadiacim prostriedkom

Ústava:

- od roku 1776 sa chápe ako normatívny základný poriadok štátu, ako systém noriem najvyššej právnej sily, ako právny základ štátu

**- zakotvenie postavenia človeka**

**- najvyššia právna sila**

**- právny základ štátu**

**- základný zákon**

**15. Ústavné vzory – charakteristika**

* **Americký**
* **Francúzsky**
* Anglický

- zásadný význam pre rozvoj ústavy mal vývoj v Amerike a vo Francúzsku, pretože následne ovplyvňoval všetky ostatné ústavy

- 1669 – John Locke vypracoval návrh ústavy pre Californiu, na ňu potom nadväzovali ústavy ostatných štátov USA

- ústava USA nemala zmluvný charakter

- zaručovala základné práva jednotlivca a občana ako základné ľudské práva vo vzťahu k štátu

- prijatiu Francúzskej ústavy predchádzalo prijatie Deklarácie práv človeka a občana, napriek krátkemu času platnosti sa stala Európskym ústavným vzorom

**16. Histrorické typy ústav z hľadiska členenia na generácie, charakteristika**

**Historické typy ústav**

* Ústavy 1. Generácie

- USA 1787, Nórsko 1814, Belgicko 1831

- úprava organizácie štátu, sú v polohe institutio, menej sa venovali postaveniu jednotlivca

* Ústavy 2. Generácie

- ČSR 1920, Rakúsko 1920, Španielsko 1931

- status activus jedinca – aktívny subjekt života štátu a spoločnosti, aktívny subjekt politiky štátu, aby jednotlivec získal právo účasti na veciach verejných

* Ústavy 3. Generácie

- Francúzsko 1946, Taliansko 1947, Španielsko 1978

- ciele štátnej politiky, ústavný poriadok, konštitucionalizmus – kladú veľký dôraz na otázky súladnosti v právnom poriadku, mierová politika

**17. Klasifikácia ústav**

Ústava = základný zákon najvyššej právnej sily, ktorý upravuje základy organizácie štátu, jeho formu a štruktúru a zásady vzťahov medzi štátom a občanmi

* **Ústava v materiálnom zmysle** – rozhodujúci obsah, ktorý ma pre štát a jeho organizáciu zásadný význam, text ústavy, ústavných zákonov, texty zákonov ktoré ústavu realizujú
* **Ústava vo formálnom zmysle** – splnenie formálnych znakov – označenie, písomná forma, osobitný spôsob schvaľovania

Delenie:

* **Písaná** – jeden alebo viac právnych aktov ktoré na seba časovo a vecne nadväzujú
* **Nepísaná** – viaceré právne akty ktoré na seba nenadväzujú (VB)
* **Tuhá** – rigidná – ústava sa môže meniť, prijímať a dopĺňať zložitejším spôsobom ako zákony
* **Pružná** – flexibilná – mení a dopĺňa sa rovnako ako zákony
* **Právna** – uplatňuje sa v štáte v plnom rozsahu, skutočný stav v štáte zodpovedá ústave
* **Faktická** – platí len formálne, procesy v štáte sa dejú popri alebo proti jej ustanoveniam
* **Reálna** – keď sa právna a faktická ústava zhodujú – v realite sú pravidlá také ako v predpise
* **Fiktívna** – právna a faktická sú rozdielne
* **Oktrojovaná** – nanútená monarchom
* **Prenesená** – platnosť a účinnosť ústavy sa rozšíri na nové územia
* **Revolučné** – presadené víťaznou triedou
* **Dohodnuté** – na základe kompromisu tried a skupín v štáte a spoločnosti

**18. Úlohy ústavy**

* **Poriadková** – zabrániť chaosu a anarchii, udáva pravidlá
* **Stabilizačná** – vytvára pocit istoty v štáte
* **Integračná** – pôsobenie v smere zjednocovania
* **Orientácia na podstatné, rozhodujúce vzťahy v štáte**
* **Právneho obmedzenia moci** – umožňuje jej kontrolovateľnosť
* **Zabezpečenia slobody jednotlivca** – základné práva a slobody
* **Ustanovenia organizácie štátnej moci** – ustanovenia a organizácii najvyšších štátnych orgánov, ich utváraní a vzájomných vzťahoch

**19. Funkcie ústavy**

* **Právna** – je základom právneho poriadku, má najvyššiu právnu silu
* **Politická** – zakotvuje základné pravidlá boja o politickú moc
* **Ideologická** – zakotvuje zameranie štátu a spoločnosti, jej základné ciele a hodnoty
* **Kultúrna** – vyjadruje právnu a politickú kultúru spoločnosti, povahu národa a národností

**20. Ochrana ústavy**

**21. Preventívna a represívna ochrana ústavnosti**

**22. Ústavné súdnictvo, druhy a kompetencie**

- súdna kontrola ústavnosti

- vyvinula sa v USA

2 druhy výkonu ústavného súdnictva:

* **Všeobecné** – vykonávajú ho všeobecné súdy, ale len v rámci riešenia určitého sporu, súdy zákony nerušia ale vytvárajú precedensy, typické pre USA
* **Špecializované** – právomoc rozhodovať má len súd špecializovaný na tieto otázky, ústavný súd

Právomoci ústavných súdov:

* Kontrola ústavnosti právnych predpisov
* Rozhodovanie kompetenčných konfliktov medzi najvyššími štátnymi orgánmi
* Výklad ústavy v prípade sporu
* Rozhodovanie o ústavných sťažnostiach
* Rozhodovanie vo volebných veciach
* Rozhodovanie p ústavnosti politických strán
* Rozhodovanie o žalobách proti najvyšším predstaviteľom štátu pre porušenie ich povinností
* Vo federatívnych štátoch kompetenčné konflikty medzi federáciou a členskými štátmi

**23. Demokracia – pojem a všeobecná charakteristika**

- pojem demokracia je gréckeho pôvodu a znamená vláda ľudu

- rôzne interpretácie – stotožňovanie so zabezpečením ľudských práv, právne zakotvenie práv a slobôd, ale aj štruktúra najvyšších štátnych orgánov a vertikálna štruktúra štátu

- presadzovanie rovnosti, slobody, spravodlivosti

Znaky:

* **Suverenita ľudu**
* **Vláda pre ľud**
* **Pluralita**
* **Vláda ľudom**
* **Sloboda a rovnosť**
* **Právny štát**

2 demokratické princípy – priama (ľud rozhoduje sám prostredníctvom hlasovania) a zastupiteľská (ľud rozhoduje prostredníctvom volených zástupcov) demokracia

**24. Zastupiteľská demokracia, charakteristika**

- reprezentatívna, nepriama

- ľud je zdrojom moci, ale nemôže svoju moc realizovať vo všetkých otázkach priamo a bezprostredne – výkon moci deleguje na orgány ktoré si vytvára voľbami a dáva im mandát k výkonu moci

- deľba moci na zákonodarnú, výkonnú a súdnu

- nepriama demokracia podlieha kontrole, časovo ohraničené funkčné obdobia

Znaky:

* Slobodné voľby
* Princíp rovnosti
* Princíp väčšiny
* Ochrana menšiny
* Záruky základných práv

2 koncepcie poslaneckého mandátu:

* **Imperatívny mandát** – ľud priamo ukladá poslancovi úlohy, možnosť ľudu odvolať poslanca v prípade ich neplnenia, povinnosť poslanca skladať účty zo svojej činnosti
* **Zákaz imperatívneho mandátu** – všeobecný mandát – poslanec po zvolení vykonáva mandát slobodne a nezávisle, nie je priamo zodpovedný voličom, nástrojom kontroly jeho práce sú nasledujúce voľby

Modely reprezentatívnej demokracie:

* **Majoritná (konkurenčná) demokracia –** založená na jednofarebnej vláde, a jej dominancii nad parlamentom, modeli dvojkomorového parlamentu (rozhodujúce právomoci patria dolnej komore), systéme dvoch politických strán, väčšinovom volebnom systéme

- vláda zložená zo zástupcov jednej víťaznej strany, ktorá ma v parlamente väčšinu

* **Konsociačná demokracia –** veľké koalície na vládnej i parlamentnej úrovni, systém viacerých politických strán, pomerný volebný systém, proporciálna skladba parlamentu, značný rozsah samosprávy menšín vo svojich veciach
* **Konsenzuálna (konkordantná) demokracia –** model konsociačnej demokracie, súvisí s direktoriálnym systémom vlády, proporciálnou skladbou parlamentu, volebný systém pomerného zastúpenia

**25. Priama demokracia, charakteristika, formy**

- J.J. Rousseau

- vychádza z totožnosti vládnucich a ovládaných

- nositeľom suverénnej moci je ľud, ktorý ju uskutočňuje priamym hlasovaním a neodovzdáva ju ďalším orgánom či inštitúciám

Formy:

* **Referendum** – korene má v 15. stor. vo Švajčiarsku, oprávnené osoby tu hlasujú vo vnútroštátnej alebo medzinárodno-politickej otázke
  + **Zákonodarné**
  + **ústavodarné**
  + **ante legem –** pred rozhodnutím zákonodarného zboru
  + **post legem –** ratifikačné referendum
  + **Obligatórne** – musí sa uskutočniť, ak nastane skutočnosť ktorá je rozhodujúca pre konanie referenda
  + **fakultatívne** – na základe podnetu oprávneného subjektu
  + **konzultatívne** – viaže napr. parlament len politicky
  + **záväzné**
* **Plebiscit** – hlasovanie ľudu ktoré má konzultatívnu povahu alebo jeho predmetom sú územné otázky
* **Ľudová iniciatíva** – hlasovaním sa oprávnení voliči dožadujú prijatia určitého rozhodnutia

**26. Väčšinový volebný systém, charakteristika a znaky**

* Jednomandátové volebné obvody zhodné s počtom miest v parlamente
* V každom obvode sa volí len jeden poslanec, víťaz berie všetko
* Kandidátov navrhujú politické strany
* Kandidovať môžu aj nezávislí kandidáti

- absolútna väčšina – zvolený je kandidát ktorý získa nadpolovičnú väčšinu hlasov v obvode

- ak v prvom kole nezíska nikto nadpolovičnú väčšinu, systém môže byť dvojkolový – v druhom kole na zvolenie stačí relatívna väčšina

Pozitívne stránky:

* Možnosť vytvorenia stabilnej a pevnej vlády
* Stabilita a pomerne malá politická štruktúrovanosť
* Bezprostrednejší kontakt poslancov s voličmi
* Možnosť kandidovať nezávislým kandidátom

Negatíva

* Prepadnutie hlasov
* Zloženie parlamentu nemusí odrážať politické rozvrstvenie spoločnosti
* Znevýhodňovanie politických menšín alebo menších politických strán
* Možnosť manipulácie s volebnými obvodmi

**27. Volebný systém pomerného zastúpenia, znaky**

- vzťah počtu získaných hlasov pre kandidačnú listinu k počtu mandátov pridelených na základe získaných hlasov = čím väčší počet hlasov pre kandidačnú listinu tým väčší počet mandátov

Znaky:

* Viacmandátové volebné obvody (niekde aj 1 volebný obvod - SR)
* Stranícke kandidačné listiny

- na nástup do parlamentu musí strana získať minimálny počet hlasov - **kvórum**

Pozitíva:

* umožňuje dosiahnuť stav, kedy zloženie parlamentu v podstate zodpovedá politickému rozvrstveniu spoločnosti
* šancu byť súčasťou exekutívy má viacero strán
* nie je možné ovplyvniť výsledok volieb posúvaním hraníc volebného obvodu
* hlasy neprepadnú

Negatíva:

* kandidáti sa môžu uchádzať len na kandidátke politickej strany
* volič má obmedzené právo rozhodovať o personálnom zložení parlamentu

**28. Kandidátne listiny – druhy a charakteristika**

- využívané vo volebnom systéme pomerného zastúpenia

- hlasovacie lístky

Druhy:

* **prísne viazané** – volič môže dať hlas jedinej kandidačnej listine, nemá možnosť úpravy hlasovacieho lístku, nemôže meniť poradie kandidátov
* **viazané** – volič môže dať hlas iba jednej kandidačnej listine ale môže ovplyvniť poradie kandidátov prostredníctvom preferenčných hlasov alebo označením poradia
* **voľné** – volič nie je viazaný kandidačnou listinou, môže meniť poradie na kandidačnej listine, rozdeliť svoje hlasy medzi viaceré kandidačné listiny

**29. Rozdeľovanie mandátov podľa volebného kvocientu, charakteristika, metódy výpočtu**

- volebný kvocient – **Q**

- zisťuje sa koľko hlasov bolo odovzdaných celkom a koľko hlasov je potrebných na získanie jedného mandátu

- kandidačná listina získa toľko mandátov, koľkokrát získala kvocient

Metódy výpočtu:

1. **Hareova formula**

H = celkový počet odovzdaných hlasov, M = celkový počet mandátov

1. **Hagenbach-Bischoffova formula**
2. **Dropova formula**

*+1*

1. **Formula Imperiali**
2. **Automatické volebné číslo**

- určené vopred, spravidla zákonom a nie je predmetom výpočtu

**30. Rozdeľovanie mandátov podľa volebného deliteľa, charakteristika, metódy výpočtu**

- nevytvára problém so zostatkovými hlasmi a mandátmi

1. **Systém D´Hondta**

Q = H : n (n = celé racionálne číslo – 1, 2, 3 až x)

1. **Systém Imperialiho**

n sa začína číslom 2

1. **Systém Saint-Lagueov**

n je nepárne číslo

a tak

**31. Parlamentarizmus, pojem a všeobecná charakteristika, charakteristické znaky**

- každá forma vlády, v ktorej existuje parlament – parlamentná forma vlády

- výsadné postavenie parlamentu voči ostatným najvyšším štátnym orgánom

- základná zložka je spojenie suverenity ľudu a zastupiteľskej demokracie

- typický znak demokracie v štátoch s trhovou ekonomikou

Znaky parlamentov:

* **Kolegiátne orgány** – počet ich členov – poslancov – je stanovený ústavou, platí to aj v jednokomorových aj v dvojkomorových parlamentoch, rozhoduje sa hlasovaním
* **Priama voliteľnosť členov** parlamentu na základe demokratického volebného práva – všeobecnosť, rovnosť volebného práva s tajným hlasovaním, pre dvojkomorové parlamenty takto vzniká aspoň jedna (dolná) komora, členovia hornej môžu byť aj menovaní alebo úrad získať dedičné
* **Pôsobnosť parlamentu sa vzťahuje na celé územie štátu** bez ohľadu na štátne zriadenie
* **Hlavná právomoc** – prijímanie zákonov, v podobe zákona sa schvaľuje aj rozpočet štátu

Funkcie parlamentu:

* **Reprezentant vôle zdroja moci – ľudu**
* **Najvyšší orgán politickej reprezentácie štátu**
* **Tvorba politiky cestou zákonov**
* **Kontrolné funkcie –** vyslovenie dôvery či nedôvery, schvaľovanie štátneho rozpočtu, činnosť parlamentných vyšetrovacích a kontrolných komisií a pod.

**32. Právny status parlamentu, parlamentné výsady**

Postavenie v jednotlivých formách vlády:

* **Parlamentné formy vlády (parlamentná republika, parlamentná monarchia)**

- primárne postavenie patrí parlamentu

- zákonodarná moc (parlament) má bezprostredný vplyv na zloženie vlády

- v parlamentnej monarchii monarcha nemá oprávnenia voči zákonom parlamentu

- parlamentná republika – zodpovednosť vlády parlamentu

- prostredníctvom vyslovenia nedôvery si môže vynútiť demisiu (odvolanie) vlády hlavou štátu

- zákonom zriaďuje ústredné orgány štátnej správy

- hlavu štátu volí parlament

- hlava štátu môže v prípade konfliktu medzi zákonodarnou a výkonnou mocou rozpustiť parlament, resp. jeho dolnú komoru

* **Prezidentská republika**

- striktná deľba moci, zákonodarná, výkonná a súdna moc sú na sebe nezávislé na princípe konkurencie

- absencia práva parlamentu donútiť vládu k demisii

- parlament nadobúda legitimitu voľbami

- výkonná moc nemá zákonodarnú iniciatívu

- výkonná moc na čele s hlavou štátu má významné brzdiace páky proti parlamentu cestou suspenzívneho veta / absolútneho veta

* **Modifikované formy vlády (neoprezidentská republika, kancelársky model atď.)**

- postavenie parlamentu je založené na tom, ktoré prvky prevažujú v konkrétnom usporiadaní vzťahov medzi najvyššími štátnymi orgánmi

Parlamentné výsady a imunita

**Imunita** – jej základnou úlohou je umožniť aby parlament zložený z poslancov mohol slobodne vykonávať všetky svoje funkcie

- nemožno ju chápať ako osobnú ochranu poslanca

- pôvod v Anglicku, Bill of Rights (1689)

- systém, podľa ktorého je členom parlamentu garantovaná imunita proti stíhaniu

- obmedzuje to možnosť ovplyvniť hlasovanie poslanca zo strachu pred stíhaním

- Imunita nie je výsadou v prospech jednotlivých poslancov, ale záruka nezávislosti členov parlamentu vo vzťahu k ostatným orgánom

* Materiálna imunita – trestná nezodpovednosť poslanca za svoje výroky a hlasovanie

- Indemnita – imunita po skončení mandátu

* Procesná imunita – nestíhateľnosť poslanca za činy označené v ústave = vyňatie poslanca z trestnej stíhateľnosti
* Právo poslanca odoprieť svedectvo vo veciach, ktoré sa dozvedel pri výkone svojho mandátu

- medzi výsady poslancov patrí aj materiálne zabezpečenie

**33. Poslanec, poslanecký mandát, druhy, charakteristika**

Mandát poslanca môžeme vymedziť ako postavenie poslanca v parlamente vyjadrené súhrnom práv a povinností ako aj vzťahom k voličom

- poslanecký mandát vzniká voľbou, je potvrdzovaný overovaním mandátu v parlamente a sľubom poslanca

- predstavuje poverenie k výkonu funkcie, ktorú osoba získala na základe volieb

- imperatívny mandát, zákaz imperatívneho mandátu

- imunita, indemnita

Práva poslanca:

* Právo hlasovať
* Aktívne a pasívne volebné právo
* Právo zákonodarnej iniciatívy
* Právo vystupovať na pôde parlamentu
* Právo požadovať informácie od orgánov výkonnej moci

- poslanec je povinný zúčastňovať sa na rokovaniach a dodržiavať procedurálne pravidlá

* **Imperatívny mandát** – ľud priamo ukladá poslancovi úlohy, možnosť ľudu odvolať poslanca v prípade ich neplnenia, povinnosť poslanca skladať účty zo svojej činnosti
* **Zákaz imperatívneho mandátu** – všeobecný mandát – poslanec po zvolení vykonáva mandát slobodne a nezávisle, nie je priamo zodpovedný voličom, nástrojom kontroly jeho práce sú nasledujúce voľby

**34. Jednokomorový – Dvojkomorový parlament, charakteristika**

Jednokomorový – jedna komora, SR

Dvojkomorový – častejší v Európe

- napr. Anglicko, horná komora nemá taký rozsah pôsobnosti ako dolná komora, horná komora plní iba funkciu stabilizátora politického života

- federatívne usporiadanie – horná komora má funkciu zástupcu členských štátov

- unitárne štáty – horná komora reprezentuje autonómne postavenie regiónov – má na starosti regionálnu politiku

- činnosť parlamentu môže vyť budovaná na princípe stáleho zasadania alebo na princípe riadnych zasadnutí (jarné, jesenné) a mimoriadnych zasadnutí

**35. Pôsobnosť parlamentu**

**- osobná, časová, vecná, územná**

**Vecná pôsobnosť:**

* **Ústavodarná a zákonodarná** – parlamenty sú oprávnené prijímať a meniť ústavu a zákony a prijímať rozpočet štátu
* **Kreačná** – parlament kreuje vlastné orgány, iné ústavné orgány a štátne orgány
* **Kontrolná** – vykonáva kontrolu orgánov výkonnej moci
* **Pôsobnosť v zásadných otázkach vnútornej a zahraničnej politiky štátu**
* **Súdna** – v niektorých štátoch je horná komora najvyšším súdnym orgánom, takisto má právo súdiť najvyšších štátnych funkcionárov za porušenie ústavy a pod.
* **Pôsobnosť vo vnútorných záležitostiach parlamentu** - napr. o pozbavení imunity a pod.

**36. Funkcie politických strán**

Politická strana = skupina osôb ktorá sa usiluje o získanie moci v štáte, skupina ľudí, ktorá sa zjednocuje s cieľom získať politickú moc

Funkcie:  
- získanie mandátu reprezentovať občanov na základe slobodnej a demokratickej súťaže   
- fungujú zároveň ako dôležité spojivo medzi občanmi a vládou štátu   
- vzhľadom na svoju členskú základňu môžu fungovať aj ako katalyzátor či vyjednávač konfliktov  
- vládne by mali realizovať svoj politický program, opozičné utvárajú a zverejňujú rozličné politické alternatívy  
- vládne sa stávajú aj zákl. zdrojom osobností pre jednotlivé vládne úrady   
- členovia strán vo výkonných org. spolupracujú s kolegami v zákonodarných org. a prispievajú k potrebnej koordinácii

**37. Systémy politických strán**

* **Systém jednej politickej strany**

- legálne existuje v danom štáte iba jedna politická strana

- dlhodobý monopol moci

- existujú aj iné politické strany ale ich účasť na správe vecí verejných je minimálna ak nie nulová

* **Systém dvoch politických strán**

- pri moci sa striedajú dve politické strany

- napr. VB

- väzba na väčšinový volebný systém

- stabilizovaná demokracia

- zreteľná politická diferenciácia spoločnosti

* **Systém 2.5 politickej strany**

- rozhodujúcu úlohu v politickom zápase majú 2 politické strany ale ani jedna nemá dostatok hlasov na to, aby mohla vytvoriť vládu a preto potrebuje na svojej strane ešte jednu politickú stranu

- v štátoch kde je väčšinový systém alebo kombinácia volebných systémov

* **Systém viacerých politických strán**

- na moci sa podieľa viac politických strán, žiadna nemá dominanciu, majú približne rovnaký vplyv v štáte

- spája sa s proporcionálnym volebným systémom

- typické vládne koalície, pretože žiadna strana nezíska potrebný počet hlasov na vytvorenie vlády

**38. Postavenie hlavy štátu podľa formy vlády**

**Monarchia**

- nastupuje na základe dedičnosti alebo na základe voľby

- otázky nástupníctva sú zakotvené buď v zákone o nástupníctve alebo vychádzajú zo zvykov

- ak monarcha nemôže vykonávať svoju funkciu, zastáva ju dočasne regent alebo regentská rada

- ak dynastia vymrie, o nástupníctve na Európskom kontinente rozhodne parlament

**Parlamentná monarchia**

- na čele stojí monarcha, formálne nikomu nezodpovedný a nezosaditeľný

- je symbolom jednoty ľudu a stojí mimo politických zápasov

**Republika**

* **Individuálna** – prezident

- stojí na čele štátu ako najvyšší predstaviteľ a nositeľ suverenity navonok

- neznamená to že je nositeľom štátnej moci

Volený:

* + priamo občanmi – SR, Francúzsko, Rakúsko
  + parlamentom – prostredníctvom voliteľov – USA
  + osobitným zborom – prezidenta SRN volí spolkové zhromaždenie
* **kolektívna**

- funkčné obdobie prezidenta je spravidla dlhšie ako funkčné obdobie parlamentu

- prezident sa stáva prezidentom zložením slávnostného sľubu

**39. Vládny orgán, kontinentálny systém**

**40. Ústredné orgány štátnej správy**

Ministerstvo je monokratický ústredný orgán štátnej správy na čele s členom vlády – ministrom, ktorý riadi určitý úsek štátnej správy – rezort

Ministerstvá a ostatné ústredné organy štátnej správy SR sa podieľajú na tvorbe jednotnej štátnej politikySR**,** vykonávajú v rozsahu svojej pôsobnosti štátnu správu a plnia ďalšie úlohy ustanovené v zákonoch a iných všeobecne záväzných právnych predpisoch.  
Ministerstvá skúmajú problematiku vo veciach, ktoré sú v ich pôsobnosti, analyzujú dosahované výsledky a robia opatrenia na riešenie aktuálnych otázok. Spracovávajú koncepcie rozvoja zverených oblastí a riešenia základných otázok, ktoré predkladajú vláde SR

**41. Samospráva, pojem, všeobecná charakteristika**

- v súčasnosti je samospráva v najvšeobecnejšej rovine definovaná ako samostatné, nezávislé spravovanie vlastných vecí spoločenstvom ľudí

- základnými znakmi jej určenia jej obsahu sú sloboda, nezávislosť a samostatnosť

- pod samosprávnou činnosťou môžeme rozumieť na jednej strane činnosť jednotiek územnej samosprávy, na druhej strane činnosť tzv. profesijnej, resp. záujmovej samosprávy

Chápanie samosprávy:

1. politické – vyjadrenie účasti občanov na výkone správy
2. právne – verejnú správu vykonávajú aj iné ako štátne subjekty

druhy samosprávy:

* **územná (miestna)**

- vznik obcí, komún, okresov a pod. ako prekážky pre zásahy štátnej moci do miestnych vecí

- územné samosprávne spoločenstvo je vymedzené jednak územím obce, regiónu, vyšším územným celkom a pod., a jednak personálne – spoločenstvom občanov, ktorí na tomto teritóriu žijú

Obec je samostatným samosprávnym celkom ktorý združuje občanov, ktorí majú na území obce spravidla trvalý pobyt. Je súčasne právnickou osobou, ktorá má vlastným majetok, vlastné finančné zdroje, samostatné hospodárstvo a vlastnú pôsobnosť. Obec je súčasťou štátu, nie je však súčasťou štátnej správy.

- z hľadiska organizácie je územná samospráva organizovaná dvojstupňovo – základ – obec, mesto, druhý stupeň – regióny, VÚC, kraje

* **Záujmová**

- samosprávne spoločenstvo môže byť definované aj inými podstatnými znakmi, ako profesiou, záujmom a pod.

- najmä komory

* + **profesijná** – advokátske a notárske komory, penzijné ústavy, liečebné a podporné fondy
  + **národnostná** – v národnostne zmiešaných štátoch
  + **ekonomická** – družstvá založené na členskom princípe
  + **spoločenská** – záujmové organizácie, združenia a spolky
  + **politická** – politické strany a hnutia
  + **zmiešaná** – vysokoškolská samospráva (prvky profesijnej a spoločenskej)

kompetencie samosprávy:

- právo samosprávneho spoločenstva spravovať svoje vlastné záležitosti

- právo zostavovať si vlastný rozpočet

- právo spravovať svoj vlastný majetok

- na základe zákona určovať miestne dane a poplatky

- zriaďovať vlastné orgány

**42. Orgány ochrany práva**

- od orgánov verejno-politickej moci sa líšia princípom nezávislosti

- funkcia – rozhodovať spory medzi orgánmi VPM, chrániť naše záujmy pred orgánmi VPM

* **kontrolné** – prokuratúra, NKÚ, ombudsman
* **rozhodovacie** – súdna moc
* **vykonávacie**

**1. Prokuratúra**

- štátne zastupiteľstvo

* **germánsky model**

- dohľad nad objasňovaním kriminality a stíhaním zločincov

- podáva žalobu v mene štátu proti páchateľom trestných činov

- z hľadiska právomoci je modelom zúženým

* **románsky model**

- založený na širokej právomoci

- prokuratúra je orgán ktorý nielen žaluje ale tiež chráni verejný záujem

* **stalinský model**

- reálna moc, ktorou sa vykonávala vláda

- žalobca, sudca aj exekútor

- nezávislý od štátnych orgánov, podriadený socialistickej strane

**2. Advokácia**

- advokáti nepatria do systému štátnych orgánov

- realizácia ústavného práva na obhajobu v trestnom konaní

- členstvo v advokátskej komore

**3. Notárstvo**

- historicky najstaršie právnické povolanie

- spisovanie verejných listín, osvedčovanie právnych skutočností, ..

- nie je štátny orgán, avšak štát poveruje notárov vykonávaním svojich úkonov

- organizovaní v notárskych komorách

**Kontrolný orgán na financie (NKÚ)**

- vznikli vyčlenením z parlamentu, kontroluje nakladanie s finančnými prostriedkami štátu

**43. Súdna moc**

- dlho bola považovaná za súčasť výkonnej moci, vyvinula sa ako posledná

- súdy – osobitné orgány štátu, ktorým je zverená funkcia súdnictva a ktorú vykonávajú sudcovia

- základné úlohy – rozhodovanie sporov v občianskych, obchodných, pracovných a iných veciach, rozhodovanie o vine a treste v trestnoprávnom konaní

**- správne súdnictvo** – kontrola rozhodnutí orgánov štátnej správy

**- ústavné súdnictvo** – 22

**44. Sudcovská nezávislosť a zodpovednosť sudcov**

- spojená s nestrannosťou výkonu súdnictva, právo na nestranný súd poskytuje všetkým účastníkom konania rovnaké príležitosti na uplatnenie všetkých práv ktoré im zaručuje právny poriadok

- právne záruky sudcovskej nezávislosti – časová neobmedzenosť výkonu sudcovskej funkcie, nepreložiteľnosť sudcu, odstránenie zákonných možností zásahov správy súdov do výkonu súdnictva, posilnenie sudcovskej imunity, predpoklady pre nárast materiálneho a sociálneho zabezpečenia sudcov, upevnenie nezávislého procesného postavenia sudcov v súdnom konaní

- inštitucionálne záruky – zabezpečiť výkon súdnej moci takými orgánmi, ktoré nie sú podriadené iným zložkám štátnej moci, vylúčenie infiltrácie akejkoľvek inej moci do súdnej moci

- osobné záruky

- kariérne – časovo neobmedzené funkčné obdobie, nepreložiteľnosť

- materiálne – neznížiteľnosť sudcovského platu

- procesné – aby sudca nerozhodoval o tej istej veci v rôznych štádiách súdneho konania

- viazanosť sudcu zákonom – interpretovať, aplikovať zákon a dodržiavať procesné predpisy

**Inštitút zodpovednosti sudcov:**

1. Sudcovia sú povinní v priebehu súdneho konania ochraňovať práva a slobody každej osoby.   
2. Sudcovia majú povinnosť a majú mať i právomoc realizovať svoju právnu zodpovednosť tak, aby zabezpečili správnu aplikáciu zákonov a aby rozhodovanie sporov bolo spravodlivé, účinné a rýchle.   
**3. Sudcovia majú hlavne na seba brať túto zodpovednosť:**   
a) konať vo všetkých sporoch nezávisle a bez akýchkoľvek vonkajších vplyvov;   
b) rozhodovať spory nestranným spôsobom v súlade so svojím vlastným zhodnotením skutočných faktorov a interpretáciou zákona, uistiť sa, že všetky strany boli spravodlivo vypočuté a že práva na spravodlivý proces boli rešpektované v súlade s ustanoveniami Dohovoru;   
c) nekonať alebo sa vzdať konania len vtedy, ak existujú na to vážne dôvody a len v tom prípade. Takéto dôvody majú byť uvedené v zákone a môžu sa dotýkať, napríklad, vážnych zdravotných problémov, existencie osobného záujmu v danej veci alebo záujmu spravodlivosti;   
d) ak je to potrebné, vysvetliť sporovým stranám nestranným spôsobom niektoré procedurálne otázky;   
e) ak je to možné, podporovať sporové strany k uzavretiu súdneho zmieru;   
f) odôvodniť rozhodnutie jasne a dostatočne, používajúc zrozumiteľné výrazy, okrem prípadov, kedy zákon alebo zaužívaná prax ustanovuje ináč;   
g) prijať každú potrebnú informáciu, ktorá prispeje k účinnému a primeranému výkonu sudcov.

**45. Sudcovská tvorba práva**

- považovaná za niečo, čo zasahuje do zákonodarnej moci(odporuje princípu deľby výkonu verejnej moci)

- precedensy

**46. Legitimita sudcov**

- zdroje legitimity sudcu sú ľud, štát alebo odbornosť práva

- v Texase je zdrojom ľud, u nás pred 1989 to bol parlament a odbornosť práva

- súdna rada SR – navrhuje sudcov ktorých potom menuje prezident

**47. Ombudsman**

= verejný ochranca práv

- nezávislá a nestranná osoba, ktorú poveril parlament prešetrovaním sťažností občanov proti nezákonnej a nespravodlivej činnosti alebo nečinnosti štátnej správy

- najnovšie oprávnený tiež prešetrovať sťažnosti na porušovanie práv a slobôd občanov garantovaných ústavou

- orgán, ktorý je nezávislý na orgánoch výkonnej moci a zodpovedá sa za svoju činnosť výlučne parlamentu

- základnou funkciou ombudsmana je preverovať rozhodnutia, postupy, odporúčania alebo opomenutia ktoré sú v rozpore so zákonom, pravidlami alebo nie sú vydané s dobrým úmyslom

- preveruje nedôslednosť, nepozornosť, nedodržiavanie lehôt, nekompetentnosť, nespôsobilosť vykonávať verejnú správu alebo výkon pracovných povinností a zodpovedností na úseku verejnej správy alebo ochrany ľudských práv

Znaky:

* funkcionár parlamentu
* nestranný vyšetrovateľ ktorý je politicky nezávislý
* nemá oprávnenie rušiť alebo meniť rozhodnutia orgánov verejnej správy
* má právo vykonávať šetrenie z vlastnej iniciatívy
* má právo upozorňovať na nedostatky, predkladať návrhy a odporúčať riešenia
* neformálny štýl práce, rýchlosť a nízke náklady

Typy ombudsmanov:

* **ombudsman zákonodarnej moci** – parlamentný ombudsman
* **ombudsman výkonnej moci** – menovaný vládou alebo hlavou štátu
* **zvláštny ombudsman**

**Gerrymandering**

- manipulácia s tvarom volebných obvodov

- vznik v USA začiatkom 19. stor.

- Elbridge Gerry – guvernér Massachussets

- účelovo poposúval hranice volebných obvodov aby udržal väčšinu demokratickej strany

- jeden z priamych zásahov do základných princípov demokracie

**Drittwirkung**

- právny koncept vyvinutý v Nemecku

- žalobca sa môže spoľahnúť na medzinárodnú listinu práv a môže žalovať inú osobu alebo vládu za porušenie týchto práv

- rozšíril sa do viacerých právnych systémov v Európe

- v USA nie

- vláda sa môže považovať za zodpovednú zo zlyhania prevencie porušovania ľudských práv

**Financovanie politických strán a definícia**

Politická strana = skupina osôb ktorá sa usiluje o získanie moci v štáte, skupina ľudí, ktorá sa zjednocuje s cieľom získať politickú moc

Financovanie:

* **Z verejných prostriedkov** – keďže strany nie sú schopné plne hradiť svoju činnosť z vlastných zdrojov, štátne financovanie je pre ne nevyhnutnosťou
  + **priame štátne financovanie** – príspevok na úhradu volebných nákladov, príspevok na činnosť strany
  + **nepriame štátne financovanie** – úhrada parlamentnej činnosti, platy poslancov, podpora parlamentných frakcií, poskytovanie finančných prostriedkov na prenájom priestorov pre poslanecké kancelárie, služobné autá verejných činiteľov,..

- poskytnutie priestoru vo verejnoprávnych médiách v predvolebnej kampani

* **Zo súkromných zdrojov** – štát poskytuje stranám priestor, aby si prostriedky pre svoju činnosť zaobstarali vlastnou aktivitou
  + **členské príspevky**
  + **dary fyzických a právnických osôb**

**Vzťah štátnej moci a verejnej moci**

- štátnu moc chápeme ako druh verejnej moci

- verejná moc je riadiaci systém skupiny ľudí (spoločnosti) ktorý je relatívne nezávislý od mocenských systémov iných skupín

**- štátna moc – druh verejnej moci v spoločnosti organizovanej vo forme štátu**

- štátna moc vzniká ako súčasť vzniku štátu keď sa verejná moc oddeľuje od celej spoločnosti ako riadiaci systém, ako samostatná spoločenská funkcia ktorú vykonáva určitá skupina ľudí

- štátna moc je právom sankcionovaná schopnosť štátu ovplyvňovať subjekty spoločenských vzťahov, ich správanie

**Kancelársky systém v Nemecku**

9.

**Právomoci ombudsmana**

47.

**Horizontálna štruktúra štátu**

5.

**Sudcovská zodpovednosť a nezávislosť**

44.

**Uzavieracia klauzula**

- nástroj na obmedzenie prílišnej politickej štruktúrovanosti parlamentu

- jej základom je stanovenie potreby získania určitého percenta hlasov, aby sa strana dostala do etapy rozdeľovania mandátov

- vo väzbe na systém viacerých politických strán znamená, že žiadna strana nezíska v parlamente takú väčšinu aby vytvorila jednofarebnú vládu a je nutné vytvárať koaličné vlády

**Záujmová samospráva**

41.

**Románsky a Germánsky model prokuratúry**

42.

**Štátne územie**

- jeden zo základných charakteristických znakov štátu

- územie, na ktorom štát vykonáva svoju moc voči jeho obyvateľom

- Je to časť zeme, ktorá zahŕňa:  
\* suchozemský povrch vo vnútri štátnych hraníc,  
\* vnútorné vody,  
\* pobrežné vody,  
\* priestor pod i nad suchozemskou i vodnou časťou štátneho územia.  
K územiu štátu patria i ďalšie územia, či predmety, na ktorých štát vykonáva štátnu moc (územia diplomatických misií, lode, lietadlá nachádzajúce sa na území druhých štátov).

**Politický reverz**

- poslanec sa zaväzuje vzdať sa mandátu v prípade svojho vystúpenia z politickej strany na kandidátke ktorej bol zvolený, resp. v prípade vystúpenia z jej poslaneckého klubu

**Právny štát**

- štát, v ktorom vládne právo

- štát a štátne orgány môžu postupovať len na základe práva a len spôsobom ustanoveným právom

- vládcom, ktorý prikazuje všetkým a každému, je zákon

- požiadavkou právneho štátu je právna istota – možnosť predvídať rozhodnutia štátneho orgánu v konkrétnej veci, ale aj vývoj zákonodarstva

Princípy právneho štátu:

* **Princíp vlády práva**
* **Právo na spravodlivý proces**
* **Obmedzená vláda**
* **Ústavnosť a zákonnosť**
* **Deľba a kontrola moci**
* **Suverenita ľudu**
* **Nezávislosť súdnictva**

**Všeobecné volebné právo**

?

**Funkcie ústavy**

18, 19

**Legitimita – Legalita**

Legitimita štátnej moci znamená konsenzus s danou štátnou mocou potvrdený demokratickými voľbami a demokratickým kreovaním orgánov štátnej moci a podporou ústavných štátnych orgánov občianskou spoločnosťou

Legalita štátnej moci

- výkon moci v súlade s právom

- spojená s právnym štátom

- legálna legitimita – uskutočňovanie moci na základe práva a v súlade s právom

- absencia legitimity a legality – právo na odpor